ສະພາ​ສູງ ​ສຫລ ເຜີຍ​ແຜ່ ​ລາຍງານກ່ຽວກັບ ວິທີການສືບສວນ ທີ່ໂຫດຮ້າຍ ຂອງ ຊີ​ໄອ​ເອ
ຄະນະກຳມະການ ສືບລັບ ລັດຖະທະ​ສະພາ ສະຫະລັດ ເປີດ​ເຜີຍ ມາ​ດ​ຕະ​ການ ການສວບສວນທີ່ໂຫດຮ້າຍ ຂອງ ​ອົງ​ການສືບລັບ ຊີໄອເອ ຢູ່​​ໃນຄຸກ​ຄຸມ​ຂັງ​ລັບ
ຄະນະກຳມາທິການສືບລັບ ລັດຖະສະພາ ສະຫະລັດ ໄດ້ ເຜີຍແຜ່ລາຍງານ ທີ່ຄາດໝາຍກັນໄວ້ສູງ ແລະຂັດແຍ້ງກັນ ກ່ຽວກັບວິທີ ການສອບສວນຂອງອົງການສືບລັບ CIA ຢູ່ໃນ ສົງຄາມຕໍ່ຕ້ານພວກກໍ່ການຮ້າຍຂອງປະເທດນັ້ນ ບົດລາຍ ງານສະຫລຸບ ທີ່ຍາວປະມານ 500 ໜ້າ ໄດ້ບັນລະຍາຍຢ່າງ ລະອຽດ ເຖິງການຖອກນ້ຳໃສ່ໜ້ານັກໂທດ ເຮັດໃຫ້ຮູ້ສຶກຄື ກັບວ່າ ກຳລັງຈະຈົມນໍ້າຕາຍ ແລະມາດຕະການທີ່ໂຫດຮ້າຍ ອື່ນໆອີກ ໃນຄວາມພະຍາຍາມເພື່ອເຄ້ນເອົາຂໍ້ມູນ ຈາກ ພວກຕ້ອງສົງໄສກໍ່ການຮ້າຍ ແລະເພື່ອປ້ອງກັນການໂຈມຕີ ຢູ່ໃນສະຫະລັດ ໃນອະນາຄົດ Jeff Seldin ນັກຂ່າວ ວີໂອເອ ມີລາຍງານ ຊຶ່ງ ກິ່ງສະຫັວນ ຈະນຳມາສະເໜີທ່ານ ລາຍງານ ທີ່ມີການລໍຖ້າກັນມາເປັນເວລາດົນນານ ແມ່ນຕ້ອງ ຕິຢ່າງສູງ ຕໍ່ວີທີການປະຕິບັດງານສອບສວນຂອງອົງການສືບ ລັບ CIAໂດຍບັນລະຍາຍຢ່າງລະອຽດ ເຖິງວິທີທີ່ປະເທດຊາດ ທີ່ໄດ້ຮັບຄວາມເສຍຫາຍ ຢ່າງໜັກ ຈາກການໂຈມຕີຂອງພວກກໍ່ການຮ້າຍ ໃນວັນທີ 11 ເດືອນກັນຍາ ປີ 2001 ນັ້ນ ຕອບໂຕ້ຄືນແນວໃດ ແລະໃນການຕອບໂຕ້ຄືນດັ່ງກ່າວນັ້ນ ປະທານ ຄະນະກຳມາທິການສືບລັບ ຂອງສະພາ ສູງທ່ານນາງ Dianne Feinstein ຈາກພັກເດໂມແຄຣັດ ກ່າວວ່າ CIA ໄດ້ປະຕິບັດເກີນ ຂອບເຂດ ທ່ານນາງ Dianne Feinstein ກ່າວວ່າ ທ່ານນາງ Dianne Feinstein ຜູ້ແທນສະພາສູງ ກ່າວວ່າ ຮ້າຍແຮງໄປກວ່່ານັ້ນອີກ ກໍ ແມ່ນວ່າ ແລະຫລັງຈາກການເກັບກຳ ທີ່ໃຊ້ເວລາ ຫ້າປີ ແລະເງິນເຖິງ 40 ລ້ານໂດລາ ລາຍງານໄດ້ ສະຫລຸບແບບດຽວກັບທີ່ ປະທານາທິບໍດີ Barack Obama ໄດ້ກ່າວເມື່ອຫລາຍເດືອນ ກ່ອນ ນັ້ນກໍຄື: ໃນຂະນະດຽວກັນ ລາຍງານຍັງໄດ້ກ່າວຫາ CIA ວ່າ ຫລອກລວງ ທຳນຽບຂາວ ແລະ ສາທາລະນະຊົນ ກ່ຽວກັບສິ່ງທີ່ໄດ້ດຳເນີນໄປ ຢູ່ໃນບັນດາຄຸກລັບ ໃນບ່ອນຕ່າງໆເຊັ່ນໃນ ປະເທດ ໂປແລນແລະໂຣເມເນຍ ຮວມທັງເທັກນິກການສອບສວນ ໂດຍການຖອກນ້ຳໃສ່ ໜ້າ ເຮັດໃຫ້ຮູ້ສຶກຄືກັບວ່າ ກຳລັງຈະຈົມນໍ້າຕາຍນັ້ນ ລາຍງານກ່າວວ່າ ຜູ້ອອກຫົວຄິດ ແລະວາງແຜນການໂຈມຕີຕໍ່ສະຫະລັດ ເມື່ອວັນທີ 11 ກັນຍາ 2001 ນາຍ Khalid Sheik Mohammed ນັ້ນ ໄດ້ຖືກຖອກນ້ຳໃສ່ໜ້າ ເຮັດໃຫ້ຮູ້ສຶກຄືກັບວ່າ ກຳລັງຈະຈົມ ນຳ້ຕາຍ ເຖິງ 183 ເທື່ອ ນອກນັ້ນ ພວກອື່ນໆທີ່ຖືກກັກຂັງ ຍັງຖືກຂັດຂວາງບໍ່ໃຫ້ໄດ້ຫລັບໄດ້ນອນ ເປັນເວລາ ຫລາຍຮ້ອຍຊົ່ວໂມງ ແລະໄດ້ຖືກບອກວ່າ ຄອບຄົວຂອງພວກເຂົາເຈົ້າ ຈະເປັນອັນຕະ ລາຍ ແລະໃນກໍລະນີ ນຶ່ງຖືກທຳຮ້າຍທາງເພດ CIA ຍອມຮັບ ໄດ້ມີການກະທຳຄວາມຜິດພາດໄປແທ້ ແຕ່ທ່ານ John Brennan ຫົວໜ້າ CIA ກ່າວວ່າ ການສອບສວນໄດ້ຊ່ວຍຂັດຂວາງການໂຈມຕີ ຊ່ວຍຮັກສາຊີວິດ ຜູ້ຄົນໄວ້ ແລະອ້າງວ່າ ໄດ້ຊ່ວຍສະຫະລັດພົບເຫັນ ນາຍ Osama bin Laden ຜູ້ນຳ al-Qada ຊຶ່ງເປັນກ່າວອ້າງທີ່ລາຍງານໄດ້ໂຕ້ແຍ້ງ ໃນຂະນະດຽວກັນ ອະດີດເຈົ້າໜ້າທີ່ CIA ກຸ່ມນຶ່ງ ກໍໄດ້ເປີດເວັບໄຊ້ໜຶ່ງຂຶ້ນມາ ເພື່ອປ້ອງ ກັນການປະຕິບັດງານ ຂອງອົງການສືບລັບ ຊຶ່ງສະທ້ອນຄວາມເຫັນຂອງ ທ່ານ George W Bush ປະທານາທິບໍດີສະຫະລັດ ໃນເວລານັ້ນ ທ່ານ Bush ກ່າວວ່າ ອະດີີດເຈົ້າໜ້າທີ່ CIA Charles Allen ກ່າວວ່າ ພວກເຂົາເຈົ້າໄດ້ເຮັດ ໃນສິ່ງທີ່ເຂົາເຈົ້າ ຈຳເປັນຕ້ອງເຮັດ ທ່ານ Allen ເວົ້າວ່າ ແຕ່ວ່າ ຢູ່ຫ້ອງປະຊຸມຂອງສະພາສູງນັ້ນ ອະດີດນັກໂທດສົງຄາມ ຜູ້ແທນສະພາສູງຈາກ ພັກຣີພັບບລິກັນ ທ່ານ John McCain ໄດ້ຢືນຢັດຢ່າງໜັກແໜ້ນ ເອີ້ນພຶດຕິກຳດັ່ງກ່າວ ຂອງ CIA ວ່າ ເປັນມົນທິນແກ່ ກຽດສັກສີຂອງປະເທດ ທ່ານ McCain ກ່າວວ່າ ບັນດາຜູ້ແທນລັດຖະສະພາ ແລະ ແມ່ນແຕ່ບັນດາເຈົ້າໜ້າທີ່ລັດຖະບານ ໄດ້ພາກັນສະ ແດງຄວາມເປັນຫ່ວງວ່າ ການເຜີຍແຜ່ລາຍງານສະບັບນີ້ ອາດສາ ມາດ ນຳໄປສູ່ການ ໂຈມຕີຕໍ່ເປົ້າໝາຍຕ່າງໆຂອງ ສະຫະລັດ ແລະບັນດາສະຖານທູດ ແລະທີ່ຕັ້ງຂອງທະ ຫານສະຫະລັດ ໄດ້ຮັບຄຳສັ່ງໃຫ້ຢູ່ໃນທ່າຕຽມ ພ້ອມ ຮັບມືຢ່າງເຕັມທີ່